Likumprojekts

**Grozījumi Tūrisma likumā**

Izdarīt Tūrisma likumā (Latvijas Republikas Saeimas un Ministru Kabineta Ziņotājs, 1998, 21. nr.; 1999, 22. nr.; 2002, 4. nr.; 2003, 6. nr.; 2006, 7. nr.; 2009, 14. nr.; Latvijas Vēstnesis, 2009, 205. nr.; 2012, 105. nr.; 2015, 251. nr.; 2017, 239. nr.) šādus grozījumus:

1. 1. panta pirmajā daļā:

izteikt 1. punktu šādā redakcijā:

“1) aktīvais tūrisms – tūrisma veids, kurā ceļojumu galvenais nolūks ir aktīva atpūta un fiziskas aktivitātes ceļojuma laikā”;

aizstāt 7. punktā vārdu “kultūrvēsturisko” ar vārdu “kultūras”;

papildināt 17. punktu pēc vārdiem “tūristu mītne –” ar vārdiem “viesu dzīvoklis, ēkas daļa”;

papildināt 18. punktu pēc vārda “tūrisma” ar vārdiem “produktu un”;

papildināt 27. punktu pēc vārda "profilakse" ar vārdu "diagnostika";

papildināt daļu ar 34., 35. un 36.  punktu šādā redakcijā:

“34) **tūrisma produkts** – prece, pakalpojums, cilvēka darbības radītās vērtības vai to kopums, kuriem piemīt reāla patēriņa vērtība, kurus tūrisma un citu tautsaimniecības nozaru komersanti un organizācijas ražo, izveido vai pielāgo tūristu interešu un vajadzību apmierināšanai”;

“35) **viesu dzīvoklis** – publiskai rezervēšanai pieejama tūristu mītne (arī dzīvojamā telpa), kurā tiek nodrošinātas viesu ikdienai vai atpūtai nepieciešamās ērtības un kuru saimnieciskās darbības veicējs – fiziska persona vai juridiska persona izīrē tūristam, īres maksā iekļaujot visus ar viesu dzīvokļa lietošanu saistītos maksājumus.”;

“36) **darījumu tūrisms** – tūrisma veids, kurā ceļojuma galvenais nolūks ir dienesta uzdevumu un darījumu kārtošana, komercdarbības jautājumu risināšana, kā arī zināšanu un profesionālās pieredzes papildināšana, piedaloties konferencēs, sanāksmēs vai izstādēs.”.

2. 3. pantā:

papildināt 1. punktu pēc vārdiem “radīt jaunas darba vietas” ar vārdiem “un sniegt atbalstu iedzīvotāju labklājības izaugsmei”;

izteikt 3.1 punktu šādā redakcijā:

 “3.1) sekmējot ilgtspējīga tūrisma attīstību, veicināt sociālās, ekonomiskās, kultūras vides un kvalitatīvas ainavas saglabāšanu un vērtības celšanu visā Latvijā”;

izteikt 4. punktu šādā redakcijā:

“4) veicināt kultūras un dabas mantojuma saglabāšanu un racionālu izmantošanu, kā arī nodrošināt kultūras, dabas, lauku un ekotūrisma attīstību”;

papildināt 6. punktu pēc vārdiem “kuri” ar vārdiem ”veido tūrisma produktus un”;

aizstāt 7. punktā vārdu "invalīdu" ar vārdiem "personu ar invaliditāti";

izteikt 8. punktu šādā redakcijā:

“8) Latvijā un ārvalstīs nodrošināt vispusīgu un precīzu informāciju par tūrisma resursiem, tūrisma pakalpojumiem un tūrisma produktiem”;

papildināt pantu ar 11. punktu šādā redakcijā:

“11) veicināt veselības tūrisma un darījumu tūrisma attīstību, veidojot uz eksportu orientētus augstas pievienotās vērtības tūrisma produktus”.

3. Izslēgt 6. panta otrās daļas 2. punktā vārdus "likumprojektus un".

4. 6.1 pantā aizstāt sestās daļas 4. punktā vārdu "sestajā" ar vārdu "piektajā".

5. 8. pantā:

izslēgt panta 2. punktā vārdus: “savā teritorijā”;

papildināt 3. punktu pēc vārda “saglabāšanu” ar vārdiem “ilgtspējīgu attīstību”;

papildināt 5. punktu pēc vārda “veselīga” ar vārdu “aktīva”;

papildināt pantu ar 6. punktu šādā redakcijā:

“6) veicina un attīsta labvēlīgu vidi privātajai komercdarbībai tūrisma jomā”.

6. 8.1 panta pirmajā daļā:

papildināt 2. punktu pēc vārdiem “uzturēšanu un ziņu aktualizāciju tajā” ar vārdiem “un informācijas publicēšanu Patērētāju tiesību aizsardzības centra tīmekļvietnē”;

izteikt 4. punktu šādā redakcijā:

“4) veic uzraudzību attiecībā uz tūrisma operatora, tūrisma aģenta un tūrisma pakalpojuma sniedzēja, kas sekmē saistītus tūrisma pakalpojumus, darbības atbilstību kompleksu un saistītu tūrisma pakalpojumu jomu regulējošajos normatīvajos aktos noteiktajām prasībām.”

7. izteikt 9. pantu šādā redakcijā:

“(1) Latvijas Tūrisma konsultatīvā padome ir Ministru kabineta izveidota konsultatīva institūcija, kuras mērķis ir veicināt saskaņotu tūrisma politikas izstrādi, īstenošanu un novērtēšanu.

 (2) Latvijas Tūrisma konsultatīvās padomes nolikumu apstiprina Ministru kabinets.”

8. Papildināt 11. panta otro daļu ar 2.1 punktu šādā redakcijā:

"2.1) tūrisma pakalpojuma sniedzējs, kas sekmē saistītus tūrisma pakalpojumus;"

9. Izteikt 16. panta piekto daļu šādā redakcijā:

 “Tūrisma operatora un tūrisma pakalpojuma sniedzēja, kas sekmē saistītus tūrisma pakalpojumus, nodrošinājums ir apdrošinātāja izsniegta apdrošināšanas polise vai kredītiestādes izsniegta garantija. Nodrošinājuma apmēram ir jābūt pietiekamam un efektīvam. Nosakot nodrošinājuma apmēru, ņem vērā apgrozījumu kompleksu un saistītu tūrisma pakalpojumu jomā – kopējo naudas apjomu, kas noteikta laika periodā tiek saņemts no ceļotājiem par kompleksu tūrisma pakalpojumu vai pakalpojumu, kas ietilpst saistīta tūrisma pakalpojumā”.

10. 16.2 pantā:

izslēgt pirmās daļas 3. punktā vārdus un skaitli "un piektās daļas 1. punktā";

izslēgt trešās daļas 2. punktā vārdus un skaitli "un piektās daļas 3. punktā".

11. Papildināt likumu ar V nodaļu šādā redakcijā:

"**V nodaļa**

**Administratīvie pārkāpumi tūrisma pakalpojumu sniegšanas jomā un kompetence administratīvo pārkāpumu procesā**

**19. pants. Administratīvie pārkāpumi tūrisma pakalpojumu sniegšanas jomā**

Par ārzemnieka deklarācijas veidlapā sniegto ziņu pārbaudes, veidlapas uzglabāšanas vai nodošanas noteikumu pārkāpšanu,

piemēro brīdinājumu vai naudas sodu fiziskām personām līdz astoņdesmit sešām naudas soda vienībām, bet juridiskajām personām līdz simt piecdesmit sešām naudas soda vienībām.

**20. pants. Kompetence administratīvo pārkāpumu procesā**

(1) Administratīvā pārkāpuma procesu par šā likuma 19. panta pirmajā daļā minētajiem pārkāpumiem veic Valsts policija.

(2) Administratīvā pārkāpuma procesu par šā likuma 19. panta pirmajā daļā minētajiem pārkāpumiem uzsāk arī Valsts robežsardze.

12. Papildināt pārejas noteikumus ar 20. un 21. punktu šādā redakcijā:

“20. Šā likuma V nodaļa stājas spēkā vienlaikus ar Administratīvās atbildības likumu.

21. Ministru kabinets līdz 2020. gada 30. jūnijam izdod šā likuma 9. panta otrajā daļā minētos noteikumus.”

Ministru prezidents [Arturs Krišjānis Kariņš](https://www.mk.gov.lv/lv/amatpersonas/arturs-krisjanis-karins)

Ekonomikas ministrs Ralfs Nemiro

Iesniedzējs:

Ekonomikas ministrs Ralfs Nemiro

Vīza:

valsts sekretārs Ēriks Eglītis